AlmaznayaGroza/cyrillic-language-classification huggingface dataset:
Эх оронч (кино)

Эх оронч (Англи: The Patriot) нь 2000 оны Америкийн түүхэн үеийн дайны кино бөгөөд Роланд Эммерих найруулж, Роберт Родэт зохиолыг нь бичиж гол дүрүүдэд нь Мел Гибсон, Хит Лежер, Жэйсон Айзекс, Жоэли Ричардсон, Крис Купер болон Том Уилкинсон нар тогложээ. Киноны үндсэн үйл явдал Хойд Каролиний нутагт олон хүүхдүүдийн хамт амьдардаг чөлөөнд гарсан бэлтгэл офицер Америкийн Иргэний дайны хөлд баатарлаг гавъяа байгуулж байгааг тусган харуулдаг. == Дүрүүдэд == Мел Гибсон - Бенжамин Мартин Хит Лежер - Гэбриэл Мартин Жоэли Ричардсон - Шарлотта Селтон Жэйсон Айзекс - Хурандаа Уильям Тавингтон Крис Купер - Хурандаа Харри Бёрвелл Чеки Карио - Жан Вилльнёв Рене Абержено - Эцэг латан Оливер Лиса Бреннер - Энн Хауард Том Уилкинсон - Гүнтэн, генерал Чарльз Корнуоллис Донал Лоуг - Дэн Скотт Леон Риппи - Жон Биллингс Адам Болдуин - ахмад Уилкинс Жей Арлен Жонс - Оккам Жои Д. Вьейра - Питер Хауард Грегори Смит - Томас Мартин Питер Вудвард - Чарльз О’Хара Мика Бурем - Маргарет Мартин == Холбоос == Эх оронч - IMDb Эх оронч - Rotten Tomatoes Эх оронч Box Office Mojo вэбсайтад киноны тухай Бенжамин Мартин

Source: original
Ховард Нортвейт

Ховард Нортвейт (норв. Håvard Nordtveit; 1990 оны зургадугаар сарын 21, Ватс) - Норвегийн хөлбөмбөгчин, Мёнхенгладбахын «Боруссиа» болон Норвегийн шигшээд тоглодог. «Боруссиа Мёнхенгладбах» Английн «Арсеналд» энд тэнд зээлэгддэг байсан Нортвейтийг 800 мянган фунтээр элсүүлэн 2010 оны арванхоёрдугаар сарын 30-нд 3.5 жилийн гэрээ байгуулав. Анхны гараагаа «Нюрнбергийн» эсрэг 2011 оны нэгдүгээр сарын 15-нд Бундеслигт хийжээ. Норвегийн шигшээ түүнийг 2011 оны зургадугаар сарын 7-нд Литвын эсрэг нөхөрсөг тоглоход анх гараалуулсан бол 2012 оны хоёрдугаар сарын 29-нд Умард Ирландын эсрэг мөн нөхөрсөг тоглоход (3:0) гоолдуулжээ. == Гадны холбоос == Ховард Нортвейт - Soccerbase Профайл - transfermarkt.com (англ.)

Source: original
Global Positioning System

GPS нь (англ. Global Positioning System) АНУ-ын Батлан Хамгаалах яамнаас хэрэгжүүлсэн цэрэг иргэний зориулалтын байршил тогтоох систем юм. Одоогоор олон нийтийн хэрэгцээнд АНУ-ын GPS ба ОХУ-ын Глонасс системүүдийг амжилттай ашиглаж байна. Эдгээр системүүд нь тус бүр 24ш хиймэл дагуулыг дэлхийгээс 20000км тойрог замд байрлуулж, байршлын дохиоллыг хэрэглэгчийн байршил тогтоогчид тасралтгүй дамжуулж ажилладаг. Мөн 2019 оноос Европын холбооны Галилео байршил тогтоох систем иргэдэд үйлчилж эхлэх болно. GPS-ийн гол зарчим нь дэлхийн аль ч цэг дээр 4 ба түүнээс олон байршлын хиймэл дагуул хэрэглэгчид байршлын дохиоллыг дамжуулахад оршдог. GPS-ийг анх цэргийн зориулалттайгаар 1973 оноос эхлэн судалж хэрэгжүүлж эхэлсэн ба 90-ээд оноос бага багаар иргэний хэрэгцээнд ашиглуулж эхэлжээ. == GPS хэрэглээ Монголд == Сүүлийн жилүүдэд GPS-ийн хэрэглээ монголчуудад хурдтай нэвтэрсэн. Ялангуяа ухаалаг утаснуудын GPS-ийг ашиглах ба Оллоо үйлдвэрлэгчийн GPS-ийг үндэсний хэрэглэгчид ашиглаад хэдэн жил болж байна. Монгол орны нөхцөлд малчид төөрөх осол их гардаг учир GPS-ээр малчид ба малчин хүүхдүүдийг аварч хамгаалахад GPS онцгой чухал хэрэгсэл юм. Хэрэглэгч шинээр гар утас авахдаа утасны зааврыг нарийн шалгаж GPS эсвэл A-GPS байгаа гэсэн тэмдэглэгээтэй утас авбал өөртөө байршил тогтоох GPS-ийг хялбархан давхар утастайгаа авах юм. Гар утасны GPS нь огт долгион сүлжээ хамаарахгүйгээр Монгол орны хаа ч ажиллах болно. Харин өндөр байшингуудын дунд GPS долгион муу баригдана. Харин утсыг авсны дараа Application Market-руу орж GPS-ийг ажиллуулдаг үнэгүй програмуудыг татаж авснаар утасныхаа GPS-ийг чөлөөтэй ашиглах юм. 2011 оноос хойш бүтээгдсэн 80-90% орчим ухаалаг утаснууд GPS-тэй. Анх Монгол улсад бидний сайн мэдэх 'Оллоо Аяллын хөтөч' ЖиПиЭс систем тусгай төхөөрөмж дээр тулгуурлагдаж, газрын зураг хийгддэг байсан бол техник технологийн хөгжлийн явцад ухаалаг гар утсанд хэрэглэгчид өөрсдөө татаж суулгах боломжтой болсон. Дэлхийг тойроод хиймэл дагуулууд маш нарийн тойрог замаар өдөрт 2 удаа тойрдог бөгөөд дэлхий рүү дохионы мэдээллийг дамжуулж GPS хүлээн авагч нь уг мэдээллийг хүлээн аваад, гурвалсан систем ашиглан байршлыг нарийн тогтоож өгдөг. Цаг агаарын ямар ч нөхцөлд дэлхийн хаана ч 24 цагийн байнгын ажиллагаатай байдаг юм. 2010-оноос хойш ухаалаг гар утас үйлдвэрлэгч компани-ууд 'Location Service' буюу байршил тогтоох системтэй хийдэг болсноор энгийн хэрэглэгчдэд илүү ойр болсон. - Гар утсанд зориулсан зам тооцоолох GPS 2018 оноос NaviMarket GPS Монголын зах зээлд нэвтэрсэн ба уг GPS нь Монгол хэлтэй хаяалбар зураастайгаас гадна М1:100,000 байрзүйн зургийг давхар ашигладаг мэргэжлийн газрын зуратай GPS юм. Уг GPS-н талаарх дэлгэрэнгүй мэдээллийг www.navimarket.mn вебсайтаас авах боломжтой. Мөн Монголд ашиглах боломжтой (хотод зориулсан) CityGuide, Bgeo, Googlemaps, Geonet гэх мэт олон GPS апп байдаг. == Бусад үзэх == Галилео байршил тогтоох систем Глонасс байршил тогтоох систем Бейдоу байршил тогтоох систем IRNSS байршил тогтоох систем

Source: original
Бизнесийн салбар

Эдийн засгийн ухаанд бизнесийн салбар буюу корпорацийн салбар нь эдийн засгийн нэг хэсэг бөгөөд эдийн засгийн үйл ажиллагааг гүйцэтгэж буй хувийн компаниудыг хамруулдаг. Энэ нь эдийн засгийн өрхийн болон төрийн байгууллагуудаас ялгаатай ба зөвхөн ашгийн төлөө үйл ажиллагаа явуулдаг бизнесүүдийг багтаадаг. АНУ-д бизнесийн салбар нь 2000 оны байдлаар ДНБ-ний 78 хувийг бүрдүүлж байсан бол, 2015 онд Кувейт болон Люксембургийн хувьд тус тус 40 хувиас доош байсан. Төрийн капитализмын тогтолцоонд эдийн засгийн ихэнх хэсгийг төрийн өмчит компаниуд бүрдүүлдэг бөгөөд бизнесийн салбарыг “төрийн өмчит аж ахуйн нэгжийн салбар” гэж үзэх боломжтой байдаг. Холимог эдийн засагт бизнесийн салбар нь олон нийтэд хамаарах салбарын нэг хэсгийг бүрдүүлдэг бөгөөд төрийн болон бизнесийн салбарын зааг ялгааг арилгаж болно. Oxford English Dictionary-ийн тайлбарт бизнесийн салбар гэсэн ойлголт 1934 оноос эхтэй гэж тэмдэглэсэн бөгөөд уг нэр томъёо 1940 оноос хойш өргөн хэрэглээнд оржээ. Үүнтэй холбоотой нэр томъёонд “худалдааны анги” болон “худалдааны давхарга” зэрэг үгс багтдаг.

Source: original
Баянхутаг хатан

Баянхутаг (1324-1365 оны 09 сарын 07; 41 насалсан) - Юань улсын Тогоонтөмөр Ухаант хааны хоёр дахь их хатан байв. == Намтар == Баянхутаг хатан бол хонгирад аймгийн юдэ ван Болдтөмөрийн охин бөгөөд Хүлэг хааны их хатан Жэнгэгийн зээнцэр. 1335 оны эсэргүүний гэмт хэрэгт холбогдон Данашир хатан ордноос хөөгдөн цаазлуулсны дараа, Тогоонтөмөр хаан сайд түшмэдтэй зөвлөлдөн 1337 оны 3-р сард Баянхутагийг их хатан өргөмжилжээ. Баянхутаг хатнаас Жингим, 1364 онд Сюэшан (雪山) гэх хоёр ханхүү төрсөн боловч, Жингим ханхүү 2 настайдаа өвчнөөр нас барж, отгон хүү нь 1365 оны салжиудын Болдтөмөр вангийн аллагын дараа сураггүй болсон. 1365 оны 9-р сард 41 насандаа таалал төгсчээ. == Сурвалж тайлбар. == Сүнь Лянь. «Юань улсын судар». 1372 он. 114-р хуудас. Хатад татварын намтар. (хя.)

Source: original
Физик эмчилгээ

Байгалийн болон зохиомлоор гаргаж авсан физик хүчин зүйлүүдийн организмд үйлчлэх механизмыг судалж, энэ үр дүнгээ эмчилгээнд болон өвчнөөс урьдчилан сэргийлэх нөхөн сэргээх зорилгоор ашигладаг, анагаах ухааны нэг салбар нь физик эмчилгээ юм. == Эмчилгээний хүчин зүйл == Эмчилгээний хүчин зүйлийг дотор нь байгалийн болон зохиомол гэж 2 ангилдаг. Зохиомол гэдэг нь: Цахилгаан эмчилгээ Соронзон эмчилгээ Гэрэл эмчилгээ Механик эмчилгээ Дулаан эмчилгээ Усан эмчилгээ Цацрагийн эмчилгээ Байгалийн физик хүчин зүйл: Цаг уурын эмчилгээ Рашаан эмчилгээ Шавар эмчилгээ Эмчилгээний хүчин зүйлийн шинж чанараас хамааран дараах байдлаар хуваана: Тогтмол цахилгаан гүйдлийн эмчилгээ (гальвани болон эмийн электрофероз) Импульс гүйдлийн эмчилгээ (цахилгаан стимуляц, диадинамик эмчилгээ) Хувьсах гүйдлийн эмчилгээ Цахилгаан ба соронзон орны эмчилгээ (хэт өндөр давтамжийн цахилгаан орны эмчилгээ, франклинизаци эмчилгээ) Цахилгаан соронзон хэлбэлзлийн эмчилгээ (дециметр долгионы, сантиметр долгионы) Гэрлийн эмчилгээ (үзэгдэх гэрлийн, инфра улаан цацрагийн, хэт ягаан цацрагийн, лазерийн эмчилгээ) Механик хүчин зүйлийн эмчилгээ (ультра дуу, эмийн ультрафонофероз эмчилгээ) Дулааны хүчин зүйлийн эмчилгээ (парафин, лав, шавар, крио эмчилгээ) Шүдний ба шүдний бус гаралтай үрэвсэлт өвчнүүдийн үед физик эмчилгээ нь нянгийн эсрэг, үрэвсэл намдаах, биеийн хэт мэдрэгшлийг бууруулах, дархлааг идэвхжүүлэхийн зэрэгцээ өвдөлтийг багасгаж, нөхөн төлжилтийг сайжруулснаар эдгэрэлтийг дэмждэг. === Хэт авианы эмчилгээ === Хүний сонсох боломжгүй өндөр давтамжтай авиаг хэт авиа гэж нэрлэдэг. Хэт авианы эмчилгээний үед хэсэг гадаргын дулааныг нэмэгдүүлснээр өвдөлт намдаж, булчингийн чангарал суларч, бодисын солилцоо идэвхжин, нян устдаг. Хэт авианы эмчилгээнд 1-3mHz давтамжтай хэт авианы долгионыг хэрэглэдэг. Уг долгионы давтамж бага байх тусам эдийн гүн рүү, харин их байх тусам эдийн өнгөц хэсэгт үйлчилдэг. === Халуун жин === Булчин чангарч, зангирч өвдөх үед хөдөлгөөн засал болон цахилгаан физик эмчилгээний зэрэгцээ халуун жин тавихад булчин суларч тайвшран, өвдөлт илүү хурдан намддаг. === Электрофероз === Цахилгаан гүйдлийг ашиглан эмийн бодисыг биед, шүдэнд нэвчүүлэх арга юм. Ихэвчлэн эрдэсжүүлэх эмчилгээний үед ашиглана.

Source: original
Түүхийн товчоо

Түүхийн товчоо (түүхэн товчоо, түүх бичлэг ч гэж бас хэрэглэдэг) гэдэг нь түүхэн үйл явдлыг дүрслэн бичихийг хэлнэ. Орчин үед түүхийн товчоо нь шинжлэх ухааны үндэслэл дээр бичигдэх болсноос хамааран түүх судлалд харьяалагдах болжээ. Түүх бичлэг нь түүхийн үйл явдалд хандах хандлага, түүхийг бичих арга зүй юм. Тухайн цаг үеийн нөлөө, улс төрчид, засгийн газраас хамааран бодит байдлыг гуйвуулан бичих явдал олон оронд гарч байв. Монголд шарын шашин нэвтэрсэн үед Чингис болон бусад монгол хаадыг Энэтхэг, Төвдийн хаадаас гаралтай гэж бичих болсон бол Манжийн үед Манжийн оролцоотойгоор монголын түүхийг мөн л өөрчлөн бичихийг оролджээ. Социализмийн үед Зөвлөлтийн нөлөөгөөр Монголын түүхийг гуйвуулан бичих болсон байна. Тухайлбал газрын зураг зурахдаа монгол, түрэг улсуудын нутгаас Тува, Буриадыг хасч зуран Тува, Буриад гэсэн нэрийг бараг тэмдэглэдэггүй байв. Харин өмнөд, зүүн хилийг харьцангуй зөв зурж байжээ. И.Златкиний "Джунгарское ханство" номонд Зүүнгарын хаант улсыг бүтнээр нь зурснаас болж уг номыг хориглон 1964 онд дахин хэвлэжээ.

Source: original
Марцин Василевский

Марцин Рышард Василевский (пол. Marcin Ryszard Wasilewski; 1980 оны зургадугаар сарын 9, Краков) - Польшийн хөлбөмбөгчин, Английн «Лестер Сити» багийн хамгаалагч. Польшийн шигшээд 2002-2013 онд 60 тоглолтонд гараалахдаа 2008, 2012 оны ЕАШТ-д оролцож байв. «Лестер Сити» лигийн АШТ-д байхдаа түүнийг 2013 оны есдүгээр сарын 14-нд элсүүлэхээр тохиролцсон юм. == Амжилт == Бельгийн аварга (2): 2011/2012, 2012/13 Бельгийн супер цомын эзэн (1): 2012 == Гадны холбоос == Профайл - «Лестер Сити» (англ.) Профайл - 90minut.pl (польш.) Профайл - transfermarkt.com (англ.) Марцин Василевский - National-Football-Teams.com Загвар:2008 оны ЕАШТ-д Польшийн хөлбөмбөгийн шигшээ

Source: original
Гэндэндоржийн Цэрэндондог

Гэндэндоржийн Цэрэндондог нь Монгол Улсын Урлагийн Гавьяат Зүтгэлтэн, Алтан гадаст уран зураач. == Намтар == Г.Цэрэндондог нь 1930 онд Баянхонгор аймгийн Өлзийт суманд төрсөн. 1950 онд Дүрслэх урлагийн дунд сургууль дүүргэн улмаар УБДС-ийн уран зургийн анги, Ленинградын И.Е.Репиний нэрэмжит Уран Зургийн Академи, Марксизм-Ленинизмийн оройн дээд сургуулиудыг дүүргэжээ. 1957-1992 он ЗХУ, Австри, Алжир, Финлянд, БНАГУ, Чехословак, Япон, Солонгос, Польш, Болгар, Унгар, БНХАУ зэрэг орнуудад уран бүтээлийн болон албан томилолтоор ажиллаж байв. Түүний “Адуун сүрэг”, “Эрчмийн нуруу”, “Асгатын ам”, “Бага нуур”, “Хөх сэрхийн нуруу”, “Зээрэнгийн тал” зэрэг шилдэг бүтээл нь Монголын Уран Зургийн Галерейн алтан сан хөмрөгт хадгалагдаж байна. Г.Цэрэндондог нь Монголын дүрслэх урлагийн салбарт 60 гаруй жил ажилласан юм. == Гавьяа Шагнал == 1957 он “Адуучин” бүтээлээрээ ДЗО-ны VI наадамд зориулсан уран бүтээлийн уралдааны II байр 1959 он “Эрчмийн нуруу” бүтээлээрээ Австри улсад болсон ДЗО-ны VII фестивалиас Хүндэт диплом, мөн энэ онд Хөдөлмөрийн хүндэт медаль 1962 он “Алтан гадас” одон 1972 он “Хөдөлмөрийн гавьяаны улаан туг”-ийн одон 1982 он Монголын Урчуудын Эвлэлийн хорооны “Тэргүүний ажилтан” 1989 он МУЭ-ийн хорооны “Нэрэмжит шагналтан” 1991 он Монгол Улсын “Урлагийн Гавьяат Зүтгэлтэн” цол тус тус хүртсэн.

Source: original
12 сарын 11

12 сарын 11 нь Григорийн тооллын жилийн 345 дахь (өндөр жил бол 346 дэх) өдөр юм. Мөн он дуустал 20 өдөр үлдэж байна. == Үйл явдлууд == 1941 - Герман, Итали улс АНУ-д дайн зарлажээ. 1946 - НҮБ-ын дэргэд ЮНИСЕФ байгуулагдав. 1972 - Южин Сернан, Харрисон Шмитт нар Аполлон-17-гоор сарны гадаргуу дээр буусан нь сар руу хийсэн зургаа дахь бөгөөд 20 дугаар зууны сүүлчийн нислэг байжээ. 1994 - Чеченийн нэгдүгээр дайн эхлэв. == Тэмдэглэлт баярууд == Олон улсын уулын өдөр. Аргентинд Үндэсний тангогийн өдөр.

Source: original
Невадагийн туршилтын талбай

Невадагийн туршилтын талбай (англи. Nevada Test Site) гэж нэрлэдэг АНУ-ын цөмийн туршилтын талбайг 1951 оноос эхлэн өнөөдрийг хүртэл ашиглаж байна. Туршилтын төвийн газар зүйн солбицлол: 37° 7′ 0″ N, 116° 3′ 0″ W. Туршилтын талбай газар нутаг 3500 км² бөгөөд энд нийт 928 удаагийн цөмийн туршилт (үүний 828 нь газар доорх) хийсэн байна. Нэг килотонны хүчтэй анхны цөмийн туршилтыг 1951 оны 1-р сарын 27-нд хийсэн. Газар доорх цөмийн туршилтууд 1992 оны 9-р сарын 23-ныг хүртэл үргэлжилсэн бөгөөд маш бага хэмжээний дэлбэрэлтүүд өнөөг хүртэл үргэлжилсээр байна.

Source: original
Умардын шаньюй

Умардын шаньюй бол НТ 88-91 онд Умард Хүннүг захирч байсан нэгэн юм. Пүнү шаньюйн ач хүү. Ёулю шаньюйн дүү. == Нэрний тухай == Түүний жинхэнэ нэр, өргөмжилсөн цол нь хятадын түүхийн сурвалж бичигт үлдсэнгүй. Тухайн үед Хятадын Хань улс нь Умард Хүннү улстай удаан хугацаанд дайтаж байсны шалтгаанаар зөвхөн Умард шаньюй (北單于) гэж түүхчлэн бичжээ. Бэй (北) гэдэг нь Умард Хүннүг (北匈奴) илэрхийлэх ба Шаньюй (單于) гэдэг нь Хүннү улсын албан тушаалын нэр юм. Нийтдээ Умард Хүннүгийн Шаньюй гэсэн утгыг илэрхийлдэг. Харин түүхийн сурвалжид бичихдээ Умардын шаньюй (北單于) гэж товчилжээ. == Намтар == НТ 89 онд Өмнөд Хүннүгийн шаньюй Түньтүхэгийн хүсэлтээр Хань улс цэрэг гаргаж Умард Хүннүг довтлоход Умардын шаньюй ялагдан баруун зүгт зугтаж, их хэмжээний хохирол амсжээ. НТ 90 онд Өмнөд Хүннүгийн шаньюй Хань улсад хандаж Умард Хүннүгийн эсрэг хамтран довтолъё хэмээн дахин өргөх бичиг барив. Энэ удаа Умардын шаньюй хүчлэн байлдсан ч ялагдаж, хэдэн арван хөнгөн морьт цэргийн хамт бүслэлтийг сэтлэн зугтжээ. Хань улс, Өмнөд Хүннүгийн цэрэг Умард шаньюйн хаш тамга, яньчжи, шаньюйн таван хүү, охин болон хэдэн мянган хүнийг олзлов. НТ 91 онд Өмнөд Хүннү дахин Умард Хүннүг довтолж хойд зүг рүү зугтаалгажээ. НТ 91 онд Умардын шаньюйг түүний дүү баруун гарын гүли ван Юйчужянь залгамжилсан байна.

Source: original
Дэлхийн бөмбөрцгийн өмнөд хагас

Өмнөд хагас бөмбарцөг нь экватороос өмнө зүгт орших дэлхийн хагас (хагас бөмбөрцөг)юм. Энэ нь таван тивийн бүхэлд нь буюу хэсэгчлэн [1] (Антарктидын бүхэлд нь, Австралийг бүхэлд нь, Өмнөд Америкийн 90 орчим хувь, Африкийн гуравны нэг орчим, Азийн их газрын ойролцоох зарим арлууд) дөрвөн далайг (Өмнөд далай, Энэтхэгийн далайн ихэнх хэсэг, Өмнөд Атлантын далай, Номхон далай) , Түүнчлэн Шинэ Зеланд, Далайн Номхон далайн арлуудын ихэнх хэсэг. Түүний гадаргуу нь 80.9% ус Хойд хагас бөмбөрцгийн 60.7% устай харьцуулахад дэлхийн хуурай газрын 32.7%-ийг эзэлдэг. Нар болон эклитикийн харьцуулахад дэлхийн эргэлтийэ хазайлтын улмаас зун 12-р сарын 2-р сар (хамааруулсан) ба өвөл нь 6-р сараас 8-р сар хүртэл ( хамааруулсан) 23-ны 9-р сарын 22-нд хаврын өдөр, 3-р сарын 20 эсвэл 21нь намрын өдөр юм. Өмнөд туйл нь өмнөд хөгөс бөмбөрцгийн бүсийн төвд байдаг. Арктинаас хүйтэн байдаг Антарктидыг эс тооцвол бөмбөрцгийн өмнөд хагасын уур амьсгал нь Хойд хагас бөмбөрцгийн ижил төстэй өргөрөгт байгаа уур амьсгалаас арай зөөлөн байдаг. Учир нь Өмнөд хагас бөмбөрцөгт далай их, газар нутаг хамаагүй бага байдаг, ус халаж мөн хуурай газраас илүү удаан хөрдөг.

Source: original
Арлын орон

Арлын орон буюу Арлын улс - нэг буюу олон арал дээр оршдог улс орныг хэлнэ. Энэ нь эх газрын улс гэдгээс ялган хэлсэн тодорхойлолт юм. Дэлхийн нийт улсуудын 25% нь арлын улс байна. Арлын улс нь эх газрын улсыг бодвол харьцангуй тогтвортой оршин тогтнодог боловч тэнгисийн их гүрнүүдэд эзлэн түрэмгийлэгдэх эрсдэлд учирдаг байсан. Дэлхий дээрх хамгийн том газар нутагтай арал улс бол Индонез юм. Индонез 17 000 арлаас бүрдэнэ. Арлын орнуудын эдийн засаг голчлон уул уурхай, загас агнуур, хөдөө аж ахуй зэрэг олборлох болон тээвэр дамжлагын төв, аялал жуулчлал, санхүүгийн үйлчилгээ зэрэг үйлчилгээнд тулгуурладаг. Ихэнх арал нам доор газар зүйн байрлалтай бөгөөд эдийн засаг, хүн ам нь далайн эрэг, боомтын дагуу төвлөрч хөгждөг. Арлууд далайн түвшний өсөлт зэрэг уур амьсгалын өөрчлөлтөд өртөмтгий. Алслагдсан, эсвэл чухал ач холбогдолтой арал, олтриг дэлхийд олон байдаг ба аль нэг улсын хараат нутаг дэвсгэр байдаг. Жишээлбэл Энэтхэгийн далайн төв дундах Чагос олтриг нь Британийн харьяа нутаг юм.

Source: original
Шингэний динамик

Физик, физик хими, инженерчлэлийн хувьд шингэний динамик нь шингэний урсгалыг тодорхойлдог шингэний механикийн дэд салбар юм. Энэ нь аэродинамик (хөдөлгөөн дэх агаар болон бусад хийн судалгаа) ба гидродинамик (хөдөлгөөн дэх шингэнийг судлах) зэрэг хэд хэдэн дэд салбартай. Шингэний динамик нь агаарын хөлөг дээрх хүч, моментийг тооцоолох, дамжуулах хоолойгоор дамжин өнгөрөх нефтийн массын урсгалыг тодорхойлох, цаг агаарын төлөв байдлыг урьдчилан таамаглах, од хоорондын орон зай дахь мананцарыг ойлгох, задлах зэвсгийн дэлбэрэлтийг загварчлах зэрэг өргөн хүрээний хэрэглээтэй. Шингэний динамик нь урсгал хэмжилтээс гаргаж авсан эмпирик болон хагас эмпирик хуулиудыг багтаасан, практик асуудлыг шийдвэрлэхэд ашигладаг системчилсэн бүтцийг санал болгодог. Шингэний динамикийн асуудлын шийдэл нь ихэвчлэн шингэний урсгалын хурд, даралт, нягтрал, температур зэрэг янз бүрийн шинж чанарыг орон зай, цаг хугацааны функц болгон тооцоолоход ордог. Хорьдугаар зуунаас өмнө гидродинамик нь шингэний динамиктай ижил утгатай байв. Энэ нь соронзон гидродинамик ба гидродинамикийн тогтвортой байдал зэрэг шингэний динамикийн зарим сэдвүүдийн нэрэнд туссан хэвээр байгаа бөгөөд эдгээрийг хоёуланг нь хийд ашиглаж болно.

Source: original
Ормузын хоолой

Ормузын хоолой (Strait of Hormuz, перс хэлээр: تنگه هرمز) нь Персийн булан ба Оманы буланг холбосон хоолой юм. Хойд талд нь Иран, өмнө талд нь Арабын Нэгдсэн Эмират Улс, Оманы харьяа Мусандам оршино. Хамгийн нарийн хэсгээрээ 33 км өргөнтэй. Эрт цагт энэ бүс нутагт Ормузын хаант улс оршиж байсан аж. Персийн булангаас олборлодог газрын тосыг зөөвөрлөдөг усан зам үүгээр дайрч өнгөрдөг бөгөөд Иран-Иракийн дайны үед танкеруудыг довтолж, хоолойн усан замыг хаасны улмаас дэлхий даяар газрын тосны үнэ өсч байсан удаатай.

Source: original
Найрал дуу

Найрал дуу нь (гре. χορός хорос "бүжгийн талбай“, "тойрон бүжиг“, "бүжгийн чуулал“) нь хөгжимд тухайн дууны өнгө бүрийг хэд хэдэн хүн зэрэг дуулах дуучдын чуулгыг хэлдэг. Түүнээс гадна найрал дуу буюу хор гэх нэршлээр тухайн чуулгын дуулах бүтээлийг бас нэрлэдэг. Дуурийн гол тулгуур багана болсон найрал дуу нь дуурийн гол баатрын сэтгэл санааг хуваалцах, дэмжих, үйл явдлын зангилаа асуудлыг тайлахад гол үүрэг гүйцэтгэдэг. Дуурийн найрал дууны томоохон төрөлд: оратори-тэнгэрлэг дуулал гэсэн утгатай. 15 зууны сүүлчээр Италид шашны мөргөлийн дуунаас үүссэн. Үйл явдлыг тайлбарласан, хүүрнэн өгүүлсэн шинжээрээ дууриас ялгаатай. кантат-магтуу гэсэн утгатай ораторийг бодвол арай бага хэмжээтэй. Дууриас ялгаатай нь тайзны урлаг биш, цөөхүүл чуулгаар дуулахад зориулагдсан бүтээл. реквием гашуудлын эмгэнэлт гэсэн утгатай. Нас барагсдыг эцсийн замд үдэхэд зориулагдсан. Найрал дуучдыг дуулах цар хүрээгээр нь 4 ангилна. Сопрана эмэгтэй хүний тунгалаг нарийн цээл хоолой Альт эмэгтэй эрдүү хоолой Тенор эрэгтэй цээл хоолой Басс эрэгтэй баргил хоолой

Source: original
Дагваны Ганпүрэв

Дагваны Ганпүрэв (* 1971 онд Увс аймгийн Улаангом хот) соёл судлаач, хөгжмийн зохиолч. Үндсэн мэргэжил: Контрабасс, их хуур тоглооч, хөгжмийн багш, СУИС-ийн соёл судлалын бакалавр, хөгжмийн зохиолч, хөгжмийн продюсер, урлагийн менежер, зохиогчийн эрх Боловсрол 1979-1982 Бага анги / Увс аймгийн 1-р 8 жил 1982-1984 Бага анги / Увс аймгийн 2-р 10 жил 1984 - 1991 Хөгжмийн бүрэн дунд боловсрол / Хөгжим Бүжгийн Дунд Сургууль 2011 - 2013 Бакалавр / СУИС Албан тушаал: 2017 Монголын Контрбасс, Их хуурчдын холбооны УЗ-ийн гишүүн 2015 - 2017 Монголын Хөгжмийн Зохиолчдын Холбооны гүйцэтгэх захирал 2014 - 2017 Гёте Жазз-Хөгжмийн Монгол дахь зохицуулагч 2014 онд “АХУ ИХ ЯТГА” төслийг санаачлагч 2011 оноос Монгол Угсаатны Хөгжмийн Товчооны тэргүүн 2011 оноос Монголын Ятгын Холбооны ерөнхий менежер 2011 онд “АЛТАЙ” хамтлагийг үүсгэн байгуулсан. Хамтлагийн продюсер 2011 онд “АЛТАЙ ЯТГА” төслийн төслийн удирдагч, сэргээн нутагшуулагч 1998 - 2010 Бөртэ хамтлагийг үүсгэн байгуулагч, хамтлагийн ахлагч 1996 - 1998 Уянга хамтлагийг үүсгэн байгуулагч, хамтлагийн ахлагч 1993 - 1996 Эгшиглэн хамтлагт их хуурч 1991 - 1993 Морин - Эрдэнэ чуулгын хөгжимчин Ажлын туршлага 2011 - 2015 онуудад Алтай ятгыг сэргээх, хөгжүүлэх, урын сангаар баяжуулах, Монгол - Түрэг угсаатанд танилцуулах төслийг санхүүжүүлэн ажиллаж байгаа. 2011 онд язгуур өв соёлыг хөгжүүлэх зорилгоор 3 - 12 үеийн язгуур урлагийн өв тээгч “АЛТАЙ” хамтлагийг үүсгэн байгуулсан. 2010 онд эртний нүүдэлчдийн дуу хуурыг судлах, хөгжүүлэх зорилгоор Монгол Угсаатны Хөгжмийн Товчоог байгуулсан. 2000 онд монголын анхны этно жазз "БӨРТЭ" хамтлагийг үүсгэн байгуулсан. 1998 онд уламжлалаас орчин үеийн этник урсгалын төрлийг үүсгэх зорилгоор “Уянга” хамтлагийг байгуулсан. 1993 - 2009 онуудад Европын холбооны улсуудад удаан хугацаагаар ажиллаж амьдарч монголын язгуур өв соёлыг сурталчилсан, Уран бүтээл: 6 киноны хөгжим 100 гаруй уран бүтээл Соёл судлалын 4 бүтээл. (2013 онд "Алтай ятга" / МЭ VII - VIII зуун, 2014 онд "Аху их ятга" /Хүннү гүрэн, 2015 онд "Тойрон бүжиг" / 40,000 жилийн өмнө, 2017 онд Хүннүгийн гунигийн дуу / МЭӨ 121 он) Шагнал урамшуулал: 2005 онд Америк / Манхаттаны олон улсын Хамптоны XIII кино наадмын “Артемис Рекордс”-ын шилдэг уран бүтээлийн шагнал Германы Пянз үйлдвэрлэгчдийн 2005 оны шилдэг уран бүтээлийн шагнал 2010 онд Бүх урлагийн тэргүүн дээд “ГОО МАРАЛ” шагнал

Source: original
Франци

Франци нь радио идэвхт химийн элемент бөгөөд атомын дугаар нь 87 болон түүний товчилсон химийн тэмдэглэгээ нь Fr юм. Энэ элемент нь үелэх системийн 7-р үе, 1-р бүлэгт байрладаг шүлтийн металл юм. Франци нь атомын дугаар 104 хүртэлx бүх элементүүд дотроос хамгийн тогтворгүй изотоптой металл. Түүний хамгийн тогтвортой изотоп л гэхэд 223Fr дөнгөж 21,8 минутын хугацаанд тогтвортой байдаг байна. Түүний энэ шинж чанар болон Францийг гаргаж авах цөмийн урвалын бүтээмж муутайгаас шалтгаалан (227Ac-ын задралаар 1% 223Fr үүсдэг) их хэмжээгээр гаргаж авах бололцоогүй юм.

Source: original
Татьяна Хюфнер

Татьяна Хюфнер (Герман: Tatjana Hüfner, 1983 оны дөрөвдүгээр сарын 30-нд Зүүн Германы Нойруппин хотод төрсөн) - Германы чаргачин юм. Тэрээр Ванкуверын олимпын аварга, Сочийн олимпын мөнгө, Турины олимпын хүрэл медальт дэлхийн удаагийн аварга шилдэг тамирчин билээ. 1992 оноос уг спортоор хичээллэж 2003 оноос шигшээ багийн бүрэлдэхүүнд багтсан. 2008 оны дэлхийн цомын тэмцээний таван гараанд түрүүлсэн нь түүхэнд анхны тохиолдол болж байжээ. Хюфнер сэтгэл судлаач мэргэжилтэй. == Холбоос == Загвар:FIL-Luge link (2 February 2008 accessed 2 February 2008.) FIL-Luge profile Fuzilogik Sports - Winter Olympic results - Women's luge Hickoksports.com results on Olympic champions in luge and skeleton. Hickok sports information on World champions in luge and skeleton. List of European luge champions (Герман) List of women's singles luge World Cup champions since 1978. SportQuick.com information on World champions in luge. (Франц)

Source: original